אמצעי מניעה מבוססי לוח שנה

אמצעי מניעה מבוססי לוח שנה (באנגלית: Calendar-based contraceptive methods) הם שיטות שונות להערכת הסבירות לפוריות אצל האישה, בהתבסס על תיעוד קודם של תקופת הווסת. שיטת הימים הבטוחים (Standart Day Method), שהיא אחת מהשיטות השונות המבוססות לוח שנה, לוקחת בחשבון את תזמון הביוץ, חלון הזמנים בו הזרע והביצית עשויים להיפגש ואת ימי המחזור החודשי המשעורים, כך שניתן לקבוע את הימים בהם יש להימנע מקיום יחסי מין ללא צורך בהסתמכות על תסמינים פיזיים של פוריות. חלק מהאנשים עלולים לחשוב כי שיטת הקצב (Rhythm method) ומודעות לפוריות הם מונחים נרדפים. למעשה, מודעות לפוריות משמשת בדרך כלל כמונח רחב וכללי, הכולל מעקב אחר טמפרטורת גוף בסיסית, והפרשות מהנרתיק, וכן מעקב אחר אורך המחזור. ארגון הבריאות העולמי סבור ששיטת הקצב היא סוג ספציפי של השיטה המבוססת על לוח השנה, וששיטות המבוססות על לוח השנה הן רק צורה אחת של מודעות לפוריות. שיטות למודעות לפוריות, שעוקבות אחר טמפרטורת גוף בסיסית ו/או הפרשות מהנרתיק אפקטיביות יותר משיטות המבוססות על לוח השנה, והן ידועות בשם שיטות מבוססות סימפטומים. בעבר, המונח "שיטת הקצב" היה מונח נרדף ל-NFP(אנ') (תכנון משפחה טבעי). NFP הוא מונח גג שכולל שיטות מודעות פריון המבוססות על סימפטומים, וכן את שיטת ההנקה כאמצעי למניעת היריון (lactational amenorrhea(אנ')) וכן שיטות מבוססות לוח שנה, כמו שיטת הקצב. לפעמים משתמשים, בטעות, במונח "שיטת הקצב" כדי לתאר את ההתנהגות של אנשים שמקיימים יחסי מין וגינאליים ללא הגנה, ועם זאת רוצים להימנע מהיריון. היום הראשון של הדימום נחשב ליום הראשון של מחזור הווסת. בשנת 388, אוגוסטין מהיפו כתב על התנזרות תקופתית. יותר ממאה שנים קודם לכן, הרופא היווני סורנוס כתב ש"הזמן שמיד לפני ואחרי הווסת" הוא החלק הפורה ביותר במחזור של האישה. מספר היסטוריונים חושבים שגם אגוסטין זיהה בטעות את הימים שמיד אחרי הווסת כתקופה הפורייה ביותר. התייחסויות בכתב ל"תקופה בטוחה" אינן מופיעות יותר במשך למעלה מאלף שנים. במחצית הראשונה של המאה העשרים, רוב המשתמשים בשיטת הקצב היו קתוליים. הם פעלו על פי מה שלימדה הכנסייה שלהם, שכל שאר השיטות של מניעת היריון הן חטא. תשומת לב חדשה הופנתה אל שיטות מבוססות לוח שנה בשנת 2002, כאשר המכון לבריאות הרבייה באוניברסיטת ג'ורג'טאון הציג את שיטת הימים הבטוחים. השיטה נועדה להיות פשוטה יותר ללימוד ולשימוש בהשוואה לשיטת הקצב הישנה יותר, משולבת בתוכניות של תכנון משפחה בעולם כולו. לרוב מחזורי הווסת יש בתחילתם כמה ימים שהם לא פוריים, תקופת פוריות, ואחר כך כמה ימים ממש לפני הווסת הבאה, שהם לא פוריים (לאחר הביוץ). היום הראשון של הדימום נחשב ליום הראשון של מחזור הווסת. כדי להשתמש בשיטות אלה, האישה נדרשת לדעת מהו אורך מחזורי הווסת שלה. שימוש לא יעיל בשיטות מבוססות לוח שנה כולל מעקב לא נכון אחר אורך מחזור הווסת, כך שהאישה תשתמש במספרים שגויים בתוך הנוסחה, או קיום יחסי מין לא מוגנים ביום שמוגדר כפורה. הדרישה לעקוב בצורה מדויקת אחרי מחזורי הווסת והצורך להימנע מקיום מיחסי מין לא מוגנים הופכים מביאים לאחוז כישלונות של 25% בשנה בשיטות מבוססות לוח שנה. מבוססות על יום קבוע בלוח השנה: שיטת הקצב או קנאוס-אוגינו (Knaus–Ogino(גר')) - כדי למצוא את האורך המשוער של השלב הלא פורה טרום הביוץ, מחסרים 19 מאורך מחזור הווסת הקצר ביותר של האישה. כדי למצוא את ההתחלה המשוערת של השלב הלא פורה אחרי ביוץ, מחסירים 10 מאורך מחזור הווסת הארוך ביותר של האישה. אישה שמחזורי הווסת שלה נעים בין 30 ל-36 יום תהיה על פי הערכות אלה פורייה ב-11 הימים הראשונים של המחזור (11=30-19), תהיה פורייה בימים 12–25, ותחזור להיות לא פורייה ביום ה-26 (26=36-10). כאשר משתמשים בה כדי להימנע מהיריון, שיטת הקצב היא בעלת אחוזי כישלון של 9% בשנה. שיטת הימים הבטוחים - בעלת סט כללים פשוט יותר, והיא יותר אפקטיבית משיטת הקצב. מוצר בשם CycleBeads(אנ') (חרוזי מחזור) פותח לצד השיטה, כדי לעזור למשתמשת לעקוב אחר נקודות פריון גבוהות ונמוכות משוערות, במהלך מחזור הווסת שלה. בשיטה זו יכולות להשתמש רק נשים שאורך המחזור החודשי שלהן נע בין 26 ל-32 ימים, באופן הבא: ימים 1–7 של מחזור הווסת של נשים נחשבים לא פוריים. ימים 8–19 נחשבים פוריים - נחשבים לבלתי בטוחים ליחסי מין לא מוגנים. יום 20 עד סוף המחזור נחשבים לא פוריים. טוענים כי כאשר משתמשים בה כדי למנוע היריון, שיטת הימים הבטוחים היא בעלת יעילות של 95% בשימוש אידיאלי, ויעילות של כ-88% בשימוש סביר. עם זאת, חוקרים הראו שנתונים אלה הם כנראה אופטימיים מדי, ושהיעילות ככל הנראה נמוכה בהרבה. בשתי השיטות מדווחת רמת שביעות רצון גבוהה. כיום קיימות מספר תוכניות אינטרנטיות של שיטת המחזור, וישנן גם אפליקציות סלולר, כמו Natural Cycles(אנ'), שמאפשרות שימוש בשיטות המסורתיות באופן דיגיטלי ובכך מפחיתות את הסיכוי לטעות בחישוב. מבוססות על ניטור חילוף החומרים של הורמון הרבייה בשתן של נשים. טכנולוגיית הניטור - מכשיר הפרסונה (Persona Contraception Monitor) לדוגמה, הוא מכשיר כף יד אלקטרוני של חברת ClearBlue(אנ')בעל רצועות בדיקה חד פעמיות. המוניטור מגלה תוצרי פירוק בשתן של הורמוני לוטאין (LH) ואסטרוגן, אסטרון-3-גלוקורוניד (E3G) בדגימות שתן בשעות הבוקר המוקדמות. ברצועות הבדיקה יש נוגדנים ספציפיים ל-E3G וללוטאין, אשר נספגים לתוך מבנה לטקס. ככל שיש יותר תוצרי E3G בשתן, שורת הנוגדנים המתאימה על הרצועה משנה את צבעה לכחול בהיר. ככל שיש יותר תוצרי LH בשתן, שורת הנוגדנים המתאימה על הרצועה משנה את צבעה לכחול כהה. אור אינפרא אדום המובנה במכשיר מגלה את רמות שינוי הצבע על ידי מנגנון שבירת אור. שיטות למודעות לפוריות, שעוקבות אחר טמפרטורת גוף בסיסית (חום השחר) ו/או הפרשות מהנרתיק אפקטיביות יותר משיטות המבוססות על לוח השנה, והן ידועות בשם שיטות מבוססות סימפטומים. שיטת הימים הבטוחים (Standard Days Method) מוצגת יותר ויותר כחלק מתוכניות לתכנון המשפחה בארצות מתפתחות. השיטה משביעת רצון בעיני נשים ובכלל בקרב זוגות רבים. גם העלות הנמוכה של השיטה מאפשרת לה כנראה למלא תפקיד מועיל בארצות שאין להן מימון לספק שיטות אחרות של מניעת היריון. כל השיטות המסורתיות ככלל, לא כרוכות בעלויות כספיות או בהבנה טכנית לצורך שימוש בהן. אחת הדאגות לגבי שימוש בשיטות מבוססות לוח שנה היא אחוז הכישלון הגבוה יחסית שלהן, בהשוואה לשיטות אחרות של מניעת היריון. אפילו כאשר משתמשים בהן באופן מושלם, שיטות מבוססות לוח שנה, במיוחד שיטת הקצב, מובילות לשיעור גבוה של הריונות בקרב זוגות שהתכוונו למנוע היריון. רמת האמינות הנמוכה של שיטות מבוססות לוח שנה נובעת מכך שהנוסחאות שלהן מניחות מספר הנחות שהן לא תמיד נכונות. השלב שלאחר הביוץ הוא באופן רגיל בין 12 ל-16 ימים, והנוסחה של שיטת הקצב קובעת שאצל כל הנשים אורך השלב הזה הוא בתוך הטווח הזה, אך בקרב נשים רבות שלב זה הוא קצר יותר, ולאחרות הוא ארוך יותר. אצל הנשים האלה, הנוסחה של שיטת הקצב מזהה לא נכון כמה ימים פוריים כאילו הם נמצאים בתוך התקופה הלא פורייה. אם אצל אישה שבעבר היו לה מחזורים סדירים יש כעת עיכוב בביוץ בגלל סיבות כאלו ואחרות כמו גורמי לחץ, לקיחת תרופות, מחלה, מנפאוזה, הנקה, היא עדיין תהיה פורייה כאשר השיטה תגיד לה שהיא נמצאת בשלב הלא פורה שלאחר ביוץ. אם הביוץ שלה מקדים באופן חריג, שיטות מבוססות לוח שנה יגידו לה שהיא נמצאת עדיין בשלב הלא פורה שלפני הביוץ כשלמעשה היא כבר פורייה. שיטות מבוססות לוח שנה מניחות שכל דימום הוא ווסת אמיתית, אך למעשה דימום באמצע מחזור או דימום ללא ביוץ עלול להיגרם עקב מספר גורמים. זיהוי לא נכון של דימום כווסת יגרום לכך שהחישובים של השיטה יהיו שגויים. מחקרים טענו שהריונות כתוצאה מכישלונות של שיטות של התנזרות תקופתית הם הריונות בסיכון גבוה יותר להפלה, בגלל הזדקנות הגמטות (תאי זוויג) בזמן ההתעברות. מחקרים אחרים טוענים שלתזמון ההתעברות אין כל השפעה על אחוזי ההפלות, משקל לידה נמוך, או לידה מוקדמת. לוק בובנס ((אנ')) טען שיחסי מין לא מוגנים בתקופות לא פוריות של מחזור הווסת עשויים עדיין להוביל להתעברות, אבל ליצור זיגוטות שאינן מסוגלות להשתרש. בובנס טען שאם מגדירים הרס ביציות מופרות כהפלה, אז השימוש בשיטת הקצב מוביל ככל הנראה למספר גדול של הפלות. פוריות (ביולוגיה) אמצעי מניעה היריון לוח שנה Deitra Leonard Lowdermilk; Shannon E Perry; Mary Catherine Cashion; Kathryn Rhodes Alden; Ellen Olshansky, St. Louis Mosby, (2019) . Maternity and Women's Health Care "מודעות נשית" בואי להכיר את עצמך שלא הכרת - פרסום באתר כללית ימים בטוחים - האם השיטה למניעת הריון עובדת? - מאמר בנושא שיטת הימים הבטוחים מאמר בתשלום אודות מובהקות סטטיסטית של שיטת הקצב - אנגלית כתב עת מקיף על השיטות השונות ומחשבון לחישוב ימי המחזור - אנגלית מאמר אודות מודלים מתמטיים ויישומם בשיטות למניעת הריון - אנגלית Rhythm Method, web.archive.org, ‏2008-05-12 Will I Get Pregnant if I Use the Rhythm Method of Birth Control?, WebMD (באנגלית) Philip Schaff: NPNF1-04. Augustine: The Writings Against the Manichaeans and Against the Donatists - Christian Classics Ethereal Library, www.ccel.org Karen Abbott, Sin in the Second City: Madams, Ministers, Playboys, and the Battle for America's Soul, Random House Publishing Group, 2007-07-10. (באנגלית) Bernard Ineichen, A History of Contraception: From Antiquity to the Present Day. By Angus McLaren. Pp. 272. (Basil Blackwell, 1990.) £25.00. - Women's Power and Social Revolution: Fertility Transition in the West Indies. By W. Penn Handwerker. Pp. 253. (Sage, London, 1989.) £29.25, hardback, £13.95, paperback., Journal of Biosocial Science 23, 1991-10, עמ' 510–511 doi: 10.1017/S0021932000019635 Marilyn Yalom, The American Resting Place: 400 Years of History Through Our Cemeteries and Burial Grounds, Houghton Mifflin Harcourt, 2008-05-15. (באנגלית) Toni Weschler, Taking charge of your fertility : the definitive guide to natural birth control, pregnancy achievement, and reproductive health, New York : HarperCollins, 2002<gwmw class="ginger-module-highlighter-mistake-type-3" id="gwmw-15786438775792243928823"> :</gwmw> HarperCollins, 2002 Robert Anthony Hatcher, Contraceptive Technology, Ardent Media, 2007. (באנגלית) Marcos Arévalo, Victoria Jennings, Irit Sinai, Efficacy of a new method of family planning: the Standard Days Method, Contraception 65, 2002-05, עמ' 333–338 doi: 10.1016/S0010-7824(02)00288-3 Cicely A. Marston, Kathryn Church, Does the evidence support global promotion of the calendar-based Standard Days Method® of contraception?, Contraception 93, 2016-06, עמ' 492–497 doi: 10.1016/j.contraception.2016.01.006 Can an App Prevent Pregnancy?, Time (באנגלית) Richard J. Fehring, New Low- and High-Tech Calendar Methods of Family Planning, Journal of Midwifery & Women's Health 50, 2005-01-02, עמ' 31–38 doi: 10.1016/j.jmwh.2004.07.001 Sibel Kalaca, Dilsad Cebeci, Sanda Cali, Irit Sinai, Expanding family planning options: offering the Standard Days Method™ to women in Istanbul, Journal of Family Planning and Reproductive Health Care 31, 2005-04-01, עמ' 123–127 doi: 10.1783/1471189053629446 James N Gribble, Victoria Jennings, Minna Nikula, Mind the gap: responding to the global funding crisis in family planning, Journal of Family Planning and Reproductive Health Care 30, 2004-07-01, עמ' 155–157 doi: 10.1783/1471189041261483 R.H. Gray, Aged gametes, adverse pregnancy outcomes and natural family planning, Contraception 30, 1984-10, עמ' 297–309 doi: 10.1016/S0010-7824(84)80022-0 Ronald H. Gray, Joe L. Simpson, Robert T. Kambic, John T. Queenan, Timing of conception and the risk of spontaneous abortion among pregnancies occurring during the use of natural family planning, American Journal of Obstetrics and Gynecology 172, 1995-05, עמ' 1567–1572 doi: 10.1016/0002-9378(95)90498-0 M. Barbato, A. Bitto, R.H. Gray, J.L. Simpson, [No title found], Advances in Contraception 13, 1997, עמ' 215–228 doi: 10.1023/A:1006508106197 L Bovens, The rhythm method and embryonic death, Journal of Medical Ethics 32, 2006-06-01, עמ' 355–356 doi: 10.1136/jme.2005.013920 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.